Diari Oficial de la Generalitat Valenciana


Sumari del DOGV 4544, del 15-07-2003 (2003/8043)

RESOLUCIÓ de 19 de juny de 2003, del president executiu de l'Agència Valenciana del Turisme, per la qual s'aprova la carta de servicis de les oficines Tourist Info.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/06/19/(2)/dof/vci/html**

### Dades del document

Número de DOGV
:   4544

Data del DOGV
:   15-07-2003

Secció del DOGV
:   I. DISPOSICIONS GENERALS

Número del document
:   2003/8043


Data del document
:   19-06-2003

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * oficina d'informació
    * política de turisme
    * ciutadà
    * relació administració-administrat
    * norma de qualitat
    * legislació

RESOLUCIÓ de 19 de juny de 2003, del president executiu de l'Agència Valenciana del Turisme, per la qual s'aprova la carta de servicis de les oficines Tourist Info. [2003/X8043]
  
El Govern Valencià va aprovar per mitjà de Decret 191/2001 la Carta del Ciutadà de la Comunitat Valenciana i la regulació de les Cartes de Servicis en l'àmbit de la Generalitat, establint el marc general per al desenrotllament de cartes específiques en diferents centres directius i de servicis.
  
La modernització de l'administració Pública té com a fi últim l'èxit d'un servici públic no sols eficient i universal, sinó també de qualitat; paràmetres d'avaluació comuna a tota organització que, en el cas de l'administració Pública, no acaba en si mateixa sinó que es justifica en el destinatari de l'activitat que realitza: el ciutadà. És, doncs, amb els usuaris dels servicis públics amb qui l'administració ha d'adquirir una sèrie de compromisos de gestió i posar a la seua disposició els marcadors necessaris per a avaluar-ne el comportament.
  
En este marc l'Agència Valenciana del Turisme ha elaborat un projecte de Carta de Servicis de les oficines Tourist Info que ha sigut informat favorablement per la Direcció General de Telecomunicacions i Modernització.
  
Per tant, com a president executiu d'esta Agència Valenciana del Turisme, en virtut de les facultats assignades per l'article 12 del Decret 191/2001, de 18 de desembre, del Govern Valencià, en relació amb el Decret 45/1996, de 25 de març, en virtut del qual s'aprova el Reglament de l'Agència Valenciana del Turisme, resolc:
  
Primer: Aprovar la Carta de Servicis de les oficines Tourist Info de l'Agència Valenciana del Turisme segons figura en l'annex d'esta resolució.
  
Segon: A partir de la seua publicació en el Diari Oficial de la Generalitat Valenciana, la Carta de Servicis estarà disponible per als ciutadans en la pàgina web del portal de la Generalitat Valenciana (www.gva.es/carta). Tot això sense perjuí d'altres accions divulgatives que s'adopten.
  
València, 19 de juny de 2003.- El president executiu: Roc Gregori i Aznar.
  
ANNEX
  
Compromís institucional
  
Treballar per incrementar la qualitat dels productes i servicis turístics que oferix la Comunitat Valenciana és un dels objectius prioritaris de l'Agència Valenciana del Turisme.
  
Les oficines Tourist Info, objecte de la present Carta de Servicis, són el punt de trobada directa del nostre organisme amb els ciutadans, en la seua dimensió de turistes, i amb el sector turístic. En estes els professionals de la informació posen a disposició del ciutadà el seu saber fer per a acollir i informar amb criteris de qualitat les persones que allí acudixen.
  
Després del camí ja realitzat per a aconseguir l'excel·lència en els servicis d'atenció al públic, que esta Carta de Servicis servisca per a certificar i reafirmar el nostre compromís amb la qualitat en la prestació de servicis públics als ciutadans, visitants i residents de la Comunitat Valenciana.
  
Roc Gregori i Aznar, subsecretari de Turisme de la Generalitat Valenciana i president executiu de l'Agència Valenciana del Turisme.
  
EL SERVICI D'INFORMACIÓ TURÍSTICA ?TOURIST INFO- DE L'AGÈNCIA VALENCIANA DEL TURISME EN LES OFICINES D'ALACANT-RAMBLA, CASTELLÓ DE LA PLANA, VALÈNCIA-PAU I VALÈNCIA-RENFE
  
L'Agència Valenciana del Turisme, entitat de Dret Públic subjecta a la Generalitat Valenciana, té com a objectiu fonamental incrementar i millorar la qualitat dels productes i servicis turístics que oferix la Comunitat Valenciana.
  
EL SERVICI DE TOURIST INFO DE L'AGÈNCIA VALENCIANA DEL TURISME TÉ COM A MISSIÓ:
  
· Prestar un servici integral d'informació sobre l'oferta turística de la Comunitat Valenciana: servicis, recursos, instal·lacions, activitats, esdeveniments, festes, rutes, excursions, destinacions, alternatives d'oci i qualsevol altra informació d'interés turístic.
  
· Oferir una imatge de Qualitat de la Comunitat Valenciana, respectant la singularitat de cada destinació turística.
  
· Augmentar la satisfacció dels ciutadans que visiten les destinacions turístiques de la Comunitat Valenciana, assistint-los durant els seus desplaçaments i estada en estes.
  
Els servicis d'informació oferits es troben disponibles en idiomes, tant de forma presencial en les nostres oficines, com a través d'internet, telèfon, fax, correu postal i electrònic.
  
L'Agència Valenciana del Turisme està compromesa amb la millora contínua del servici Tourist Info a través del Pla de Qualitat en l'Atenció al Turista.
  
COMPROMÍS DE QUALITAT AMB ELS CIUTADANS
  
Fiabilitat, rapidesa i eficàcia:
  
- Informació turística permanentment actualitzada, detallada i precisa.
  
- Responem immediatament en el cas de consultes presencials i telefòniques, i en un màxim d'1 dia hàbil, i de forma gratuïta, en el cas de les consultes realitzades per fax, correu postal i electrònic.
  
- Quan la informació sol·licitada no es trobe disponible en el moment, s'oferirà la possibilitat de prendre les dades del peticionari i remetre-la a la major brevetat possible.
  
Tracte personalitzat:
  
- Tracte personal, amable i adequat a les necessitats de cada ciutadà.
  
- Atenció personalitzada per mitjà d'una informació a mesura.
  
- Acollida i ajuda al visitant perquè trobe agradable la seua estada a la Comunitat Valenciana.
  
Accessibilitat:
  
- Servici públic i de caràcter gratuït.
  
- Horaris amplis i flexibles, adaptats als períodes d'afluència turística.
  
- Informació turística de la Comunitat Valenciana disponible en, almenys, qualsevol de les seues dos llengües oficials, anglés, francés i alemany.
  
Transparència:
  
- El grau de compliment dels compromisos d'esta Carta de Servicis pot seguir-se a través d'Internet en l'adreça: www.gva.es/carta.
  
OFICINES TOURIS INFO DE L'AGÈNCIA VALENCIANA DEL TURISME
  
TOURIST INFO VALÈNCIA-RENFE
  
C/ Xàtiva, 24. Vestíbul de l'Estació del Nord (València 46318)
  
Tel.: 72.650.74.75
  
Fax: 13.479.14.45
  
fwtgnxfzlkcru@hxmmeoxydxu.idf
  
TOURIST INFO VALÈNCIA-PAU
  
C/ de la Pau, 48 (València 46098)
  
Tel.: 24.842.15.79
  
Fax: 26.144.05.58
  
ffruratf@fkuewaswijp.xmm
  
TOURIST INFO ALACANT RAMBLA
  
Rambla de Méndez Núñez, 23 (Alacant 03437)
  
Tel.: 49.070.71.46
  
Fax: 52.195.13.98
  
baxupbsv@stcrobkipsw.grf
  
TOURIST INFO CASTELLÓ DE LA PLANA
  
Plaça de Maria Agustina, 5'baixos (Castelló de la Plana 12722)
  
Tel.: 98.039.85.90
  
Fax: 35.988.96.05
  
eslwsqppl@unyvpzrdylo.fsj
  
AGÈNCIA TOURIST INFO Disponible en el Portal de la Comunitat Valenciana


Còpia Permalink ELI